en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de km en gu gu gu en gu en gu gu gu gu gu gu gu gu gu gu gu gu gu gu gu en gu gu gu gu gu gu en gu en gu gu gu gu en gu en gu gu gu gu gu gu gu gu gu gu gu en gu gu gu gu gu gu gu en gu en gu gu gu en gu en gu gu gu gu gu gu gu gu gu gu gu gu gu gu gu gu gu gu gu en gu en gu gu gu en gu en gu gu gu gu gu gu gu gu gu gu gu gu en gu en gu gu gu en gu en gu gu gu gu gu gu gu gu gu gu gu gu gu en gu en gu gu gu en gu en gu gu gu gu gu gu gu gu gu gu gu gu gu gu en gu en gu gu gu gu en gu gu gu gu gu gu gu gu gu gu gu gu gu gu en gu en gu gu gu gu en gu gu gu gu gu gu gu gu gu gu gu gu gu gu en gu en gu gu gu gu en gu gu gu gu gu gu gu gu gu gu gu gu en gu en gu gu gu gu en gu gu gu gu gu gu gu gu gu gu gu gu gu gu gu gu en gu en gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Try 10 Delicious Indian Food for healthy morning breakfast
સવારના નાસ્તામાં અચૂક ટ્રાય કરો આ 10 વાનગીઓ, ટેસ્ટીની સાથે પૌષ્ટિક પણ
divyabhaskar.com | May 30, 2017, 15:27 PM IST
રેસિપિ ડેસ્ક, અમદાવાદ:સવારનો નાસ્તો ટેસ્ટી પણ જોઇતો હોય, હેલ્ધી પણ જોઇતો હોય અને પાછો રોજ અલગ-અલગ વેરાયટી પણ જોઇતી હોય એટલે મહિલાઓનું ટેન્શન વધી જાય છે. તમારું આ ટેન્શન ઓછું કરવા જ અમે લાવ્યા છીએ 10 ચટાકેદાર હોવાની સાથે-સાથે બનાવવામાં સાવ સરળ અને પૌષ્ટિક હોય તેવા નાસ્તાની રેસિપિ.
તોં નોધી લો સેવ-ઉસળ, ઉપમા, મિક્સ વેજ પરોઠા, દૂધી-પાલક મૂઠિયાં, મિક્સ દાળ હાંડવો, રવા ઢોકળાં, સાબુદાણા ખીચડી, પલિતાણા ભેળ અને ખાખરા ચાટની રેસિપિ.
-4 ટેબલ સ્પૂન ગોળ-આમલીનો જાડો રસો
-1 ટી સ્પૂન લાલ મરચું
-2 ટેબલ સ્પૂન લસણની ચટણી
-2 ટેબલ સ્પૂન લીલી ચટણી
વટાણાને ૭ થી ૮ કલાક પાણીમાં પલાળી રાખો. ત્યાર પછી કૂકરમાં ૫ થી ૬ વ્હીસલ વાગે ત્યાં સુધી બફાવા દો. (થોડા ફેંદાઈ જાય ત્યાં સુધી)  હવે એક
વાસણમાં તેલ મૂકી તેમાં રાઈ, જીરુ નાખી સહેજ તતડે એટલે તેમાં હીંગ અને તજ લવિંગનો વઘાર કરો. હવે તેમાં બાફેલા વટાણાને જે પાણીમાં બાફ્યા હોય તે પાણી સહિત તેમાં નાખો. બાફેલા બટાકાને પણ છૂંદીને તેમાં ઉમેરો. હવે એક પછી એક બધો જ મસાલો અને ગોળ આમલીનો રસો ઉમેરી લો  થોડી વાર હલાવો અને ત્યારબાદ ૧ ગ્લાસ પાણી ઉમેરી બધું જ મિશ્રણ ઘટ્ટ થાય ત્યાં સુધી ઉકાળો.હવે એક સર્વિંગ બાઉલમાં કાઢીને તેની ઉપર ઝીણી સમારેલી લીલી કોથમીર છાંટીને રાખો.પીરસતી વખતે પ્લેટ કે પહોળા બાઉલમાં નાખી તેને ત્રણે ચટણીઓ (લસણની, લીલી અને ગળી ચટણી)  અને સેવ તથા ઝીણી સમારેલી ડુંગળી વડે સજાવીને આપો. આમ તો બ્રેડ કે પાંઉ સાથે પણ મજાથી ખાઈ શકાય છે.  ખાવામાં ખૂબ જ ચટપટી આ વાનગી દરેક ઉંમરનાને ભાવે તેવી છે. સાથે સાથે વટાણા અને બટાકાને લીધે પ્રોટીન અને કાર્બોહાઈડ્રેટ્સથી ભરપૂર છે.
ક્લિક કરો આગળની સ્લાઇડ્સ પર અને જુઓ અન્ય ચટાકેદાર નાસ્તાની રેસિપિ...
-1 ટેબલ સ્પૂન ગાજર સમારેલા
-1 ટેબલ સ્પૂન ડુંગળી સમારેલી
-1 ટેબલ સ્પૂન કેપ્સિકમ સમારેલા
-1 ટેબલ સ્પૂન લીલા વટાણા
-1 ટેબલ સ્પૂન તળેલા સીંગદાણા
-1ટેબલ સ્પૂન તળેલા કાજૂના ટુકડા
-15 થી 20 સૂકી દ્રાક્ષ
-1 ટી સ્પૂન  ખાંડ
-1ટી સ્પૂન લીંબુનો રસ
-1 ટી સ્પૂન અડદની દાળ
-1 ટી સ્પૂન રાઈ
-2 થી 3 લીલા મરચાં સમારેલા
-7 થી 8 મીઠા લીમડાના પાન
-1 ટેબલ સ્પૂન તેલ
સૌપ્રથમ એક કડાઈમાં તેલ મૂકીને તેમાં સીંગદાણા અને કાજુના ટુકડાને તળી લો. એને એક બાજુ રાખીને હવે તેલમાં રાઈ, અડદની દાળ, લીમડાના પાન, હિંગ અને લીલા મરચા સમારેલા નો વઘાર કરો. પછી તેમાં ડુંગળીને બે મિનિટ માટે સાંતળો, ત્યારબાદ ગાજર, કેપ્સિકમ અને લીલા વટાણાને એક પછી એક ઉમેરતા જઈને દરેકને બે બે મિનિટ સુધી સાંતળતા રહો. હવે તેમાં રવો ઉમેરો અને તેને ગુલાબી થય ત્યાં સુધી શેકો. સતત હલાવતા રહો. ગુલાબી થઈ જાય એટલે તેમાં ૨  કપ ગરમ પાણી ઉમેરો અને સારી રીતે મિક્સ કરી લો. પછી તેમાં લીંબુનો રસ, ખાંડ અને મીઠું ઉમેરો. પાણી શોષાઈ જાય એટલે ગેસ બંધ કરીને તેમાં સૂકી દ્રાક્ષ,  સીંગદાણા અને કાજુ નાખીને બે થી ત્રણ મિનિટ સુધી ઢાંકીને રહેવા દો. પીરસતી વખતે સજાવટ માટે ઉપરથી દાડમના દાણા અને લીલી કોથમીર નાખી શકાય.
ક્લિક કરો આગળની સ્લાઇડ્સ પર અને જુઓ અન્ય ચટાકેદાર નાસ્તાની રેસિપિ...
-1 કપ સમારેલી કોબી
-1 કપ સમારેલી પાલક
-1 કપ ઘઉંનો જાડો લોટ
-1 ટેબલ સ્પૂન ઢોકળાનો લોટ
-1 કપ ખાટું દહીં
-4 થી 5 લીલા મરચાં
-1/2 ઇંચનો આદુંનો ટુકડો
-7 થી 8 કળી લસણ
-1 ચપટી ખાવાનો સોડા
-1 ટી સ્પૂન લાલ મરચું
-1 ટી સ્પૂન હળદર
-1 ટી સ્પૂન ધાણાજીરૂં
-1 ટી સ્પૂન ખાંડ
-1 ટેબલ સ્પૂન તલ
-1 ટી સ્પૂન રાઈ
-1 ટેબલ સ્પૂન જીરૂં
-1/2 ટેબલ સ્પૂન તેલ
ઘઉંના લોટમાં પાલક કોબીજ અને ઢોકળાનો લોટ ભેળવી તેમાં આદુ-મરચા-લસણની પેસ્ટ, હળદર, લાલ મરચું, ધાણાજીરુ, મીઠું અને દહીં ઉમેરીને સારી રીતે મિક્સ કરીને સાવ ઢીલો લોટ બાંધી લો. હવે તેને લાંબા રોલ બનાવી કૂકરમાં વરાળથી બાફી લો. ત્યાર પછી તેને નાના ટુકડામાં કાપી લઈ એક વાસણમાં તેલ મૂકી તેમાં રાઈ, જીરુ અને તલનો વઘાર કરી લીમડાના પાન નાખી બધા જ મુઠીયાને વઘારી લો. બધો મસાલો ભળી જાય એટલે ગેસ પરથી ઉતારી ગરમ ગરમ પીરસો.આ મુઠીયા ઠંડા પણ સરસ લાગે છે. નાસ્તામાં ચા કે અથાણાં સાથે અલગ અલગ સ્વાદ અજમાવી શકાય છે.
ક્લિક કરો આગળની સ્લાઇડ્સ પર અને જુઓ અન્ય ચટાકેદાર નાસ્તાની રેસિપિ...
-3/4 કપ  ચણાની દાળ
-1 કપ તુવેર, મગ અને અડદની દાળ (સરખા ભાગે)
-2 કપ છીણેલી કોબી, ગાજર અને દૂધી
-6 થી 7 લીલા મરચાં
-1 ચમચો આદું-લસણની પેસ્ટ
-8 થી 10 લીમડાના પાન
ચોખા અને દાળોને અલગ અલગ પલાળી રાખો. ત્યારબાદ તેને મિક્સરમાં ક્રશ કરીને ઘાટું ખીરું બનાવી લો. હવે તેમાં મીઠું ઉમેરીને ૬ થી ૭ કલાક ઢાંકી રાખીને આથો આવવા દો. બનાવતી વખતે તેમાં છીણેલી કોબી, ગાજર અને દૂધી ઉમેરો, લીલા મરચા ઝીણા સમારીને ઉમેરો.  અને જરૂર પડે તો સ્વાદ મુજબ લીંબુનો રસ ઉમેરો. હવે વગાર માટે એક વાસણમાં તેલ ગરમ થવા દો, તેમાં  રાઈ,જીરુ, હિંગ, લીમડાના પાન, તલ અને ૧ લીલું મરચું સમારેલુ, આદુ – લસણની પેસ્ટનો વઘાર કરો. હાંડવિયામાં ખીરુ પાથરીને તેની ઉપર આ વઘાર રેડી દો. (અથવા આ મિશ્રણને ખીરામાં ભેળવીને પછી ખીરુ હાંડવિયામાં ઢાળી લો) અને ગેસ પર મૂકી ચડવા દો. લગભગ ૪૦ થી ૪૫ મિનિટ સુધી ચડવા દો.
ક્લિક કરો આગળની સ્લાઇડ્સ પર અને જુઓ અન્ય ચટાકેદાર નાસ્તાની રેસિપિ...
-3 ટેબલ સ્પુન સીંગદાણાનો ભૂકો
-5 થી 6 નંગ ઝીણાં સમારેલાં લીલા મરચાં
-5 થી 6 પાન મીઠો લીમડો
-2 ટેબલ સ્પૂન ખાંડ
-1 ચમચી આખુ જીરૂં
-2 ટેબલ સ્પુન તેલ વઘાર માટે
-1 ચમચો સમારેલી કોથમીર
-1 ચમચો કોપરાનું છીણ
સાબુદાણાને સાફ કરી ધોઈને એક વાસણમાં સાબુદાણા ડૂબે તેટલું પાણી અને ચપટી મીઠું નાખી ત્રણ ચાર કલાક પલળવા દો. પાળેલા સાબુદાણા એકબીજાથી છૂટા રહેવા જોઈએ. હવે બટાકાને છાલ કાઢીને ઝીણા સમારી લો. એક વાસણમાં તેલ ગરમ કરી તેમાં જીરુ નાખો, જીરુ તતડે એટલે લીલા મરચાના ટૂકડા, મીઠો લીમડો તથા હીંગ નાખી બટાકા વઘારી લો. તેને ઢાંકી થોડીવાર ચડવા દો. અધકચરા ચડી જાય એટલે તેમાં સાબુદાણા ઉમેરી સારી રીતે હલાવીને મિક્સ કરો અને ઢાંકી દો. પાંચેક મિનિટ બાદ તેમાં સીંગદાણાનો ભૂકો, મીઠું, ખાંડ, લીંબુનો રસ નાખી હલાવીને ગેસ બંધ કરી ઉપરથી કોથમીર, લીલા નાળિયેરનું છીણ ભભરાવો. પછી પીરસો ગરમા-ગરમ સાબુદાણાની ખીચડી.
ક્લિક કરો આગળની સ્લાઇડ્સ પર અને જુઓ અન્ય ચટાકેદાર નાસ્તાની રેસિપિ...
-1/2 કપ ખાટું દહીં
-1 ટેબલ સ્પૂન તેલ
-1/4 ટી સ્પૂન હળદર
-1 ટી સ્પૂન આદુ-મરચાની પેસ્ટ
-3/4 ટી સ્પૂન ફ્રુટ સૉલ્ટ
-1/4 ટી સ્પૂન રાઈ
-2 થી 3 લીલા મરચા ઝીણા સમારેલા
-5 થી 7 નંગ પાન મીઠો લીમડો
રવાને તેલથી બરાબર મોઈ લો. હવે તેમાં દહીં, પાણી, હળદર, મીઠું, આદું-મરચાની પેસ્ટ નાખીને ૨૦ મિનિટ ઢાંકી રાખો. ઢોકળીયામાં પાણી મૂકીને ૮ થી ૧૦ ઇંચની થાળીમાં તેલ લગાવી તેમાં ગરમ કરવા મૂકો. તૈયાર કરેલા મિશ્રણમાં ફ્રુટ સૉલ્ટ ઉમેરી હલાવીને થાળીમાં રેડી લો. ૧૫ થી ૨૦ મિનિટ હળવાં ગેસ પર ચડવા દો. ચડી જાય એટલે કાપા પાડી લો. હવે  વઘાર માટે એક વાસણમાં તેલ ગરમ કરી તેમાં રાઈ ઉમેરો રાઈ તતડે એટલે તલ, મરચા, લીમડો, હિંગ નાખો અને ઢોકળા પર આ તૈયાર થયેલો વઘાર રેડી લો. ગરમા ગરમ સર્વ કરો.
ક્લિક કરો આગળની સ્લાઇડ્સ પર અને જુઓ અન્ય ચટાકેદાર નાસ્તાની રેસિપિ...
-2 કપ વઘારેલા મમરા
-2 કપ તળેલા જાડા પૌઆ
-1/2 કપ મસાલા શીંગ
-1/2 કપ તળેલી ચણાની દાળ
-1 કપ કાચા પપૈયાનું છીણ
-1 કપ ઝીણી સેવ
-1 કપ દાડમના દાણા
-4 નંગ લીલા મરચાં ઝીણા સમારેલા
-4 ટેબલ સ્પૂન દળેલી ખાંડ
સૌપ્રથમ પપૈયા ની છીણ માં મીઠું, હળદર અને એક લીંબુનો રસ ઉમેરી બાજુ પર રાખો. હવે પાણીમાં બાકીનો લીંબુનો રસ, ખાંડ અને મીઠું મિક્સ કરી સીરપ તૈયાર કરો. હવે એક મોટા બાઉલમાં મમરા, પૌઆ, ચણાની દાળ, મસાલા શીંગ, પપૈયાની છીણ, લીલા મરચાં, સેવ, દાડમ અને કોથમીર મિક્સ કરી બરોબર હલાવી લો. ત્યાર બાદ તેમાં અગાઉ તૈયાર કરેલું સીરપ ઉમેરો. સારી રીતે મિક્સ કરી નાના સર્વિંગ બાઉલમાં કાઢી લો. અને ઉપરથી દાડમના દાણા, સેવ અને કોથમીર ગાર્નીશ કરી તરત જ સર્વ કરો.
ક્લિક કરો આગળની સ્લાઇડ્સ પર અને જુઓ અન્ય ચટાકેદાર નાસ્તાની રેસિપિ...
-10 થી 12 નંગ ખાખરાનો ભૂકો
-1 ટેબલ સ્પૂન ઝીણા સમારેલા કેપ્સીકમ
-1 ટેબલ સ્પૂન ઝીણા સમારેલા ટામેટા
-1 ટેબલ સ્પૂન ઝીણી સમારેલી ડુંગળી
-1 ટેબલ સ્પૂન ફણગાવેલા મગ
-1 ટેબલ સ્પૂન દાડમના દાણા
-1 ટેબલ સ્પૂન ઝીણી સમારેલી કોથમીર
-1 ટી સ્પૂન લાલ મરચું
-1/2  ટી સ્પૂન સંચળ પાવડર
-1 ટી સ્પૂન ઝીણી સમારેલી કોબીજ
-1 ટી સ્પૂન ચાટ મસાલો
-1 લીલું મરચું ઝીણું સમારેલું
સૌપ્રથમ ખાખરાનો ભૂકો કરી તેમાં ડુંગળી, કેપ્સીકમ, ટામેટા, દાડમ, કોબીજ,મગ નાખી હલાવી લો. ત્યારબાદ તેમાં મીઠું, મરચું, સંચળ, ચાટ મસાલો અને લીલું મરચું નાખી દો. છેલ્લે લીંબુનો રસ નાખી હલાવી, દાડમના દાણા અને કોથમીરથી ગાર્નીશ કરી તરત જ સર્વ કરો.
ક્લિક કરો આગળની સ્લાઇડ્સ પર અને જુઓ અન્ય ચટાકેદાર નાસ્તાની રેસિપિ...
-100 ગ્રામ મગની દાળ
-100 ગ્રામ ચણાની દાળ
-50 ગ્રામ અડદની દાળ
-3 થી 4 નંગ લીલા મરચાં
-2 ઈંચનો આદુંનો ટુકડો
-1/4 ટી સ્પૂન લાલ મરચું પાવડર
-3/4 ટી સ્પૂન બેકિંગ સોડા
-2 ટી સ્પૂન જીરૂં
સૌપ્રથમ બધી જ દાળને બરાબર સાફ કરીને ધોઈ લો. ત્યાર બાદ દરેક દાળને અલગ-અલગ પાંચથી છ કલાક માટે પલાળીને રાખો. હવે દાળમાંથી પાણી કાઢીને તેને મિક્ષરમાં પીસી લો. હવે દૂધીને છીણી લો. હવે દાળની પેસ્ટમાં દૂધીની છીણ, લીલા મરચાં, આદું, લાલ મરચું પાવડર અને મીઠું નાખીને બરાબર મિક્ષ કરી લો. છેલ્લે બેકિંગ પાવડર નાખીને બરાબર મિક્ષ કરી લો. હવે એક નોન સ્ટિક પેનમાં એક ચમચી તેલ ગરમ કરો. તેલ ગરમ થાય એટલે તેમાં થોડું જીરૂં ઉમેરો. જીરૂં લાલ થાય એટલે તેમાં એક પુડલો ઉતરે એટલું ખીરૂં ઉમેરીને તૈયારીમાં પુડાલાને પાથરી દો. પુડલાને ઢાંકીને બંને બાજુથી લાઈટ બ્રાઉન રંગનો શેકી લો. ત્યાર બાદ તેને સર્વિંગ પ્લેટમાં કાઢીને ગરમા-ગરમ સર્વ કરો.
ક્લિક કરો આગળની સ્લાઇડ્સ પર અને જુઓ અન્ય ચટાકેદાર નાસ્તાની રેસિપિ...
-1/2  કપ ઘઉં નો  જીણો  લોટ.
-2 ચમચા બારીક ખમણેલી  કોબી.
-1 ચમચો  બારીકખમણેલી  ડુંગળી
-1  ચમચો બારીક ખમણેલું ગાજર.
-1 ચમચો બારીક કાપે લુ કેપ્સીકમ
-1ચમચી બારીક કાપેલી ફંસી.
-2 ચમચી ચીલી સોસ.
-1 ચમચી આજીનો મોટો
સૌપ્રથમ પરાઠાની સામગ્રી મિક્ષ કરી પરાઠાનો લોટ બંધો. તેમાંથી રોટલી વણો. સ્ટફિંગ માટે તેલ ગરમ કરો. તેમાં બધા વેજીટેબલ સાંતળો. ત્યાર બાદ તેમાં મીઠું તથા આજીનોમોટો નાખી મિક્ષ કરો. તેમાં વિનેગર અને ચીલી સોસ મિક્ષ કરો. બાકીની  બધી સામગ્રી તેમાં નાખી મિક્ષ કરો. એક રોટલી પર સ્ટફિંગ સ્પ્રેડ કરી, બીજી રોટલી ઉપર મૂકી હલકા હાથે સહેજ થેપો. રોટલીની કિનાર કાંટા ચમચીથી પ્રેસ કરો. તવીમાં તેલથી બદામી શેકો. પરોઠા ગરમ-ગરમ પીરસો.
(Indian Recipes Gujarati News) સાથે જોડાયેલા અન્ય (Recipes Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Try 10 Delicious Indian Food for healthy morning breakfast
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.